Publication: Magyar Közlöny
Issue: MK-2002-4 (Year: 2002, Number: 4)
Era: 1990-2004
Section: jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzõi
Paragraph Index: 163

c) elkülönítve a csak érzékelésre, illetve a letöltésre (tartós másolat készítésére) hozzáférhetõvé tett elõadások adatait. Ha a felhasználás részletes feltételeirõl szóló szerzõdés másképp nem rendelkezik, a jelen jogdíjközlemény szerinti jogdíj és adatszolgáltatás havonta, a hónap lejártát követõ 5. napig esedékes. A nyilvánosság számára lehívásra (on demand) hozzáférhetõvé tétel közös szabályai, a hozzáférést biztosító szolgáltatók felelõsségének korlátozása Ha a hálózati vagy hozzáférés-szolgáltató, amely, feltéve, hogy úgy jár el, ahogy az a szolgáltatótól az adott helyzetben általában elvárható, és a tartalomszolgáltató által felajánlott tartalmat nem ismeri, illetve nem ismerheti, és kizárólag az alábbi tevékenységeket végzi — mûvek, illetve a mûveket tartalmazó honlap (adatai) számára tárhelyet nyújt (hosting), és/vagy — mûveket, illetve mûveket (is) tartalmazó honlapot (honlap adatait) a lehívásra hozzáférés gyorsítására szolgáló tárolóban rögzít (caching), és/vagy — mûveket, illetve mûveket (is) tartalmazó honlapot (honlap adatait) egyszerûen továbbít (mere conduit), és/vagy — mûveket, illetve mûveket (is) tartalmazó honlapot (honlap adatait) a hozzáférés megkönnyítése érdekében keresõ rendszerekben (search engine) rögzít/tárol, a HUNGART és a HUNGART által képviselt bel- és külföldi képzõ-, ipar- vagy fotómûvész szerzõi jogosultak irányában a szerzõi jogsértésért a továbbiakban nem felel, így jogdíjfizetési kötelezettsége sem áll fenn, ha megállapodást köt az HUNGART-tal az alábbi értesítési, eltávolítási eljárás alkalmazásáról, és a megállapodást betartja:

Source: https://magyarkozlony.hu/hivatalos-lapok/c5b60d977ce22e44fb285ac15cf9c257f83ab935/dokumentumok/39db3585ae8f125fe379c5a94ca773dce30d8dcf/letoltes